
Følgende bestemmelser gjelder for tildeling av æresmedlemskap i Hallingdal Fotballklubb.
 
1. Æresmedlemskap er klubbens høyeste utmerkelse. 

2. Æresmedlemskap kan tildeles personer som enten: 

a) Har utført fremragende og fortjenestefullt arbeid for laget gjennom mange år, og/eller 
b) Har lagt ned en spesielt stor administrativ innsats over lang tid, og/eller 
c) Har bidratt i en eller flere spesielle saker som har fått stor 
betydning for klubben, og/eller 
d) Gjennom mange år, så vel sportslig som administrativt, har betydd svært mye for miljø, samhold og trivsel i laget, og/eller 
e) Som aktiv utøver i klubben, og gjennom fremragende sportslige prestasjoner har vært en god ambassadør for klubben og et forbilde for andre utøvere i klubben.

3. Styret skal til enhver tid kunne vurdere kandidater som kan utnevnes til æresmedlemmer på bakgrunn av forslag fremmet av medlemmer, inkludert tillitsvalgte. 

4. Det er et samlet styre som utnevner æresmedlemmer. 

5. Markeringen skjer på årsmøte, fotballfesten eller annen høytidelig tilstelling

6. Æresmedlemmer tildeles gratis livslangt medlemskap i klubben.
 
7. Den som utnevnes til æresmedlem skal motta et synlig bevis på utnevnelsen i form av et diplom, blomster og gave. 

8. Det skal opprettes et arkiv over æresmedlemmene med begrunnelse for tildelingen. Oversikt skal finnes på klubbens hjemmeside. 

9. Æresmedlemmer skal inviteres til jubileer og andre store tilstelninger i klubbens regi. 

Statutter for hederstegn Hallingdal Fotballklubb

Følgende bestemmelser gjelder for tildeling av hederstegn i Hallingdal Fotballklubb. 

1. Hederstegn er klubben nest høyeste utmerkelse.
2. Hallingdal Fotballklubb sitt hederstegn kan tildeles aktive idrettsutøvere og personer innen styret og administrasjonen som har gjort en særlig fortjenestefull innsats for klubben.
3. Forslag til kandidater til hederstegn sendes til styreleder, ansatte eller tillitsvalgte og styrebehandles. 
4. Det er et samlet styre som utnevner hederstegnet.
5. Markeringen skjer på årsmøte, fotballfesten eller annen høytidelig tilstelling
6. Den som utnevnes til hederstegn skal motta et synlig bevis på utnevnelsen i form av et diplom, blomster og gave 
7. Det skal opprettes et arkiv over personer tildelt hederstegn med begrunnelse for tildelingen. Oversikt skal finnes på klubbens hjemmeside. 

Description automatically generated]Statutter for Gullmerket Hallingdal Fotballklubb

Følgende bestemmelser gjelder for tildeling av gullmerket i Hallingdal Fotballklubb. 
1. Gullmerket er klubbens tredje høyeste utmerkelse og er nytt fra 2023.
2. Hallingdal Fotballklubb sitt Gullmerket kan tildeles aktive idrettsutøvere og personer innen styret og administrasjonen som har gjort en særlig fortjenestefull innsats for klubben.
3. Forslag til kandidater til Gullmerket sendes til styreleder, ansatte eller tillitsvalgte og styrebehandles. 
4. Det er et samlet styre som utnevner Gullmerket.
5. Markeringen skjer på årsmøte, fotballfesten eller annen høytidelig tilstelling
6. Den som utnevnes til gullmerket skal motta et synlig bevis på utnevnelsen i form av et diplom, blomster og gave
7. Det skal opprettes et arkiv over personer tildelt Gullmerket med begrunnelse for tildelingen. Oversikt skal finnes på klubbens hjemmeside. 

